**"Factorio"** on ettevõtte Wube Software arendatav reaalaja strateegiamäng, mille väljatöötamine algas aastal 2012 Prahas ja mis on kättesaadav varajase ligipääsu mänguna alates aastast 2014.

Aastal 2013 korraldatud Indiegogo ühisrahastus ületas seatud eesmärgi ja aitas finantseerida mängu koos varajase ligipääsu koopiate müügiga kuni aastani 2016, kui mäng avaldati Steami keskkonnas.

Mängu peategelaseks on mees, kes teeb hädamaandumise tundmatule planeedile ning peab seal olevate ressursside kaevandamise teel tööle panema tööstuse raketi ehitamiseks – kuna tegu on avatud maailma mänguga, siis loo lõpp ei ole tingimata mängu lõpp. Mängu saab mängida nii üksi kui ka mitmekesi. Mängu võitmine võtab uue mängija jaoks hinnanguliselt 40-60 tundi. Eriti kogenud kiirustajad võivad võiduni jõuda paari tunni jooksul.

Kirjeldus
---------

"Factorio" on reaalaja strateegiamäng, kus tuleb ellu jääda ja samal ajal koguda ressursse. Palju mõjutusi on tulnud Minecrafti "BuildCrafti" ja "IndustrialCrafti" modidest. Mängija peab otsima kaevandatavaid ressursse, et valmistada tööriistu ja masinaid, mis omakorda lubab luua keerukamaid materjale ning tegeleda kõrgema taseme tehnoloogiatega. Mängu edenedes mängija ehitab ja haldab oma tehasekompleksi, mis automatiseerib kaevandamist, transporti, toorainete töötlemist ja konveierliine. Mängija avastatud tehnoloogiad võimaldavad teha uusi rajatisi, esemeid ja uuendusi – alustades lihtsast automatiseerimisest ning jõudes välja naftatöötlemise, droonide ja motoriseeritud eksoskeletini.

Vastuvõtt
---------

Kuigi mäng on ise veel varajases ligipääsus on "Factorio" on saanud positiivseid ülevaateid kriitikutelt nagu Rock, Paper, Shotgun ja Eurogamer.

2017. aasta suvel teatas Wube Software, et mängu "Factorio" on müüdud üle 1 miljoni eksemplari. See arv oli ületanud 1,2 miljoni piiri sama aasta lõpuks.

Arendus
-------

16. aprillil 2018 tõsteti mängu hinda, kuna lähiajal plaanitakse varajane ligipääs lõpetada ja mäng välja lasta.

Steami poes maksis mäng alguses 20 eurot ja peale hinnatõusu 30 eurot (Eesti regioonis).

Viited
------

1. 1 2  Christopher Livingston (30.04.2018). "Factorio prepares to leave Early Access, price increase incoming". *PC Gamer*. Vaadatud 02.05.2018.
2. ↑  "Factorio | Indiegogo". *Indiegogo* (Ameerika inglise). Vaadatud 13.04.2018.
3. ↑  "Factorio on Steam". *Steam* (Ameerika inglise). Vaadatud 13.04.2018.
4. ↑  "Zabijte planetu průmyslem v české budovatelské strategii Factorio" (poola). Vaadatud 19. mail 2014.
5. ↑  Jauch Daniel (15.05.2014). "Our Nation's Factorio Review". *APGNation* (Ameerika inglise). Originaali arhiivikoopia seisuga 17.05.2017. Vaadatud 16.05.2017.
6. ↑  Chris Priestman (15.04.2013). "Factorio Is A Machine-Fetishist's Best Friend". *Indie Statik* (Ameerika inglise). Vaadatud 16.05.2014.
7. ↑  "Factorio: The End Of Management Games" (Ameerika inglise). 07.03.2016. Vaadatud 14.04.2018.
8. ↑  Wesley Yin-Poole. "Meet Factorio, the wonderfully complex game about designing factories". *Eurogamer* (Ameerika inglise). Vaadatud 14.01.2018.
9. ↑  Robert N. Adams (28.05.2017). "Factorio Has Sold Over 1 Million Copies". *TechRaptor* (Ameerika inglise). Vaadatud 13.04.2018.
10. ↑  "Factorio -". *SteamSpy - All the data about Steam games* (Ameerika inglise). Vaadatud 13.04.2018.

Välislingid
-----------

* Ametlik koduleht
* Aita panustada eestikeelse tõlke loomisesse